Ogbɛ́ kplidókpɔ́ Akɔta lɛ tɔn xe nɔ kpénukúndó akwɛ́zinzan ovi lɛ tɔn go (UNICEF)/guw-bj

Ogbɛ́ kplidókpɔ́ Akɔta lɛ tɔn xe nɔ kpénukúndó akwɛ́zinzan ovi lɛ tɔn go (UNICEF) nyí azɔnxwé ɖé xe kplikpli oto susu lɛ xe yě nɔ ylɔ ɖɔ Uniteɖ nátions ze dóte nádó kpénukúndó ɖagbemɛninɔ kpóɖɔ nukɔnyiyi yɔkpɔvu lɛ tɔn kpó lɛdó ayihɔ́n kpé. UNICEF nyí azɔ̌nxwé xe nyí nukúnɖéji ɖé to ayigba lɔ blebu ji ná é tin to oto ɖiblayi 192 mɛ, kpóɖɔ to ayigba ɖénamɛ susu lɛ mɛ. UNICEF nyí zizeɖayi to azan widókpótɔ, osun wiawetɔ, oxwe 1946 tɔn to ayimatɛn New York tɔn, Amɛlika, gbɔn Uniteɖ nátions dali nádó wleawuna kɔgbɔnu lɛ ná yɔkpɔvu lɛ kpóɖɔ ná onɔ xe kpéxɛ awufiɛsa to wɛkɛhwan awetɔ xe jɔ hwenu mɛ lɛ.

Nǔxe UNICEF nɔ wa lɛ
ɖélɛ to azɔ̌n xe UNICEF nɔ wa lɛ mɛ wɛ nádó dó nyɛvi xe nɔ glɔnalina awutu voovo lɛ xe nɔ dótukla yɔkpɔvu lɛ, yě nɔ kpénukúndó yɔkpɔvu lɛ kpóɖɔ onɔ xe tindó azɔ̌n xe ma tindó kpɔ̀ngbɔ xe yě nɔ̀ ylɔɖɔ xIV lɛ go, ɖevo wɛ nyíɖɔ̀ yě nɔ̀ nɔgodona nuɖuɖu xe nɔ̀ gɔalɔna hwinhwɛn yɔkpɔvu lɛ tɔn, wiweji ninɔ, wexɔmɛ yiyi, kpóɖɔ̀ nádó yawu gɔalɔ̀ to hwenue nugbajɛmɛji ɖé jɔ to ajijimɛ.

Lexe Unicef nɔ mɔ akwɛ́ gbɔn
Nunina sɔ́n ahunmɛwa sɔ́n akɔta lɛ kpódó gbɛtɔ́ kpaa lɛ kpó si wɛ UNICEF ganjɛ nádó sɔgan kpénukúndó nuhudó étɔn lɛ go. To oxwe 2020 tɔn, akwɛ́ xe azɔ̌nxwe lɔ tindó lɛkpó wɛ liva 7.2. To oxwe 2018 kɛɖɛ mɛ, UNICEF gɔalɔ nádó ji ovi xe sɔxa étɔn nyí Livi Koatɔ́nnukúnawe (27 million), yě sɔ wleawuna ovi ɖi Livi wiawe nádó yi wexɔmɛ kpóɖɔ nuɖevo lɛ. éxe zɔn bɔ UNICEF dó mɔ gbeɖéwema susu yi sɔ́n ɔgbɛ voovo lɛ si.
Alɔgɔ UNICEF tɔn lɛ
To oxwe 2003, UNICEF basí alɔgɔ ná bɔɔlu xogbɛ Italy kpiacenza Calcio 1919 tɔn Kaka dó jɛ oxwe 2008. To azan cianwetɔ Zosun oxwe 2006, tito gbekɔndókpɔ́ tɔn dè nyí bibasí to UNICEF kpó bɔɔlu xogbɛ FC Barcelona fɔn kpó cɛncɛn; kɔɖétɔn tito lɔ tɔn dóxya ɖɔ bɔɔlu xogbɛ Barcelona ná nɔ basí nunina sɔxa livi dókpó ɖa éuro (€1.5 milliɔn) tɔn ná UNICEF to oxwe dókpó mɛ ná oxwe atɔ́n (5). Gbɔnvona énɛ, gbekɔndókpɔ́ ɖevo xe yě dó dóxya ɖɔ bɔɔlu xogbɛ Barcelona ná dó avɔ̀ bɔɔluxotɔn yětɔn xe yé kan UNICEF dó nukɔn ná. éxe wɛ wla tintan xe bɔɔlu xogbɛ dè ná bayi nunina alɔgɔ tɔn ná azɔ̌nxwé dè; ná azɔ̌nxwé lɛ wɛ nɔ yawu bayi nunina alɔgɔ tɔn ná azɔnxwé lɛ. é sɔ basí tintan to otań bɔɔlu xogbɛ Barcelona tɔn mɛ ɖɔ azɔnxwé ɖevo sìn nyíkɔ nyí kinkan dó nukɔn ná bɔɔluxovɔ yětɔn.
Alɔdlɛndónù lɛ